

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**Крагујевац**

**Др Зорана Ђинђића бр.22/2**

**Телефон: 034/209-242**

**Број предмета: ИИВ 541/20**

**Дана: 14.02.2025. године**

Јавни извршитељ Александар Тодоровић, Крагујевац у извршном предмету извршнoг повериoцa ЈП"СРБИЈАГАС" Нови сад, Нови Сад, ул. Булевар Ослобођења бр. 69, против извршног дужника Радомир Ђукић, Крагујевац, ул. Мостарска бр. 5, ради намирења новчаног потраживања, по службеној дужности, донео је дана 14.02.2025. године следећи:

# З А К Љ У Ч А К

 **I ОДРЕЂУЈЕ СЕ по избору извршног повериоца продаја непосредном погодбом покретних ствари у власништву извршног дужника** и то:

1. Машина за веш марке „ MIELE“ – процењена вредност 8.000,00 динара,
2. Замрзивач марке „INTERNATIONAL GORENJE“ – процењена вредност 4.000,00 динара.

**Наведене покретне ствари продају се по** **почетној** **цени од 30% од процењене вредности.**

**II**  Уговор о продаји покретне ствари из става I изреке, мора се закључити у року од 15 дана од дана објављивања овог закључка, при чему се продајна цена слободно уговара између јавног извршитеља и купца, као страна у уговору.

Цена из уговора о продаји мора бити исплаћена у року од 3 дана од дана доношења закључка о додељивању предметне покретне ствари.

**III**  Писмене понуде се примају лично у канцеларији јавног извршитеља или путем поште на адресу ул. Др Зорана Ђинђића бр. 22/2**,** Крагујевац, најкасније до **06.03.2025. године**, након чега ће јавни извршитељ прихватити најповољнију понуду.

**IV** Купац је дужан да непосредно пре закључења уговора о продаји, положи јемство у износу од 10% од процењене вредности предметне покретне ствари, на наменски рачун овог јавног извршитеља **265-3310310002158-82** са позивом на број **ИИВ 541/20,**  под претњом пропуштања,

**V** Овај закључак објављује се на огласној табли Основног суда у Крагујевцу.

**О б р а з л о ж е њ е**

Решењем о извршењу Основног суда у Крагујевцу Ив-28948/2011 од 25.11.2011. године одређено је извршење против извршног дужника ради намирења новчаног потраживања извршног повериоца, те поступак спровођења извршења настављен пред овим јавним извршитељем.

 Одредбом члана 545. Закона о извршењу и обезбеђењу („Службени гласник РС“ бр.106/2015,106/2016 - аутентично тумачење, 113/2017 - аутентично тумачење и 54/2019) прописано је да извршни поступци и поступци обезбеђења који су почели пре ступања на снагу овог закона настављају се према Закону о извршењу и обезбеђењу („Службени гласник РС“, бр.31/11, 99/11 – др. закон, 109/13 – УС, 55/14 и 139/14).

 Имајући у виду да се након друге, неуспеле јавне продаје по закључку овог јавног извршитеља од 27.12.2024 године, одржане дана 24.01.2025. године , извршни поверилац у поднеску од 31.01.2025. године , између осталог, изјаснио се да се предметне покретне ствари продају непосредном погодбом, на основу чл. 36. и 96. Закона о о извршењу и обезбеђењу („Службени гласник РС“, бр.31/11, 99/11 – др. закон, 109/13 – УС, 55/14 и 139/14), а у вези са чланом 545. Закона о извршењу и обезбеђењу („Службени гласник РС“ бр.106/2015,106/2016 - аутентично тумачење, 113/2017 - аутентично тумачење и 54/2019), одлучено је као у изреци закључка.

|  |  |  |
| --- | --- | --- |
| **ПОУКА О ПРАВНОМ ЛЕКУ:**Против овог закључка приговор није дозвољен. |  | **ЈАВНИ ИЗВРШИТЕЉ**\_\_\_\_\_\_\_\_\_\_\_\_\_\_Александар Тодоровић |

Дн-а

- извршном повериоцу

- извршном дужнику

- Комори јавних извршитеља за огласну таблу

- Основном суду у Крагујевцу за огласну таблу и интернет страницу (информатичару